Osijek Express

Antun Samovojska dolazi u Osijek!
2024-10-09 17:00 - 19:00 (Europe/Zagreb) | FFOS
Sportski novinar Antun Samovojska je pred ‘male ekrane’ privukao i publiku koja ne prati nogomet u toj mjeri da bi ‘pobožno’ ispratila svaku utakmicu Eura ili Mundijala, ‘natopila kauč’ znojem, privukao je brojne svojim znanjem, enciklopedijskim ravnanjem sportskim podacima, smirenim tonom i ‘ne iskakanjem iz tračnica’ kako u tom smjeru ‘polete’ svi drugi sugovornici. A sada, taj veliki hrvatski sportski novinar dolazi u Osijek. I bit će prava poslastica čuti ga uživo na jednom od predavanja na FFOS-u. Naime…
– Pozivamo vas na sudjelovanje na prvom događaju sedmog popularnoznanstvenog ciklusa scientific inter_view u organizaciji Filozofskog fakulteta i Centra za interdisciplinarna istraživanja, a u okviru projekta popularizacije znanosti FUZ&JA Filozofskog fakulteta Osijek. Na događaju će gostovati ugledni hrvatski sportski novinar i analitičar Antun Samovojska koji će održati gostujuće predavanje. Događaj će se održati 9. listopada 2024. godine (srijeda) s početkom u 17 sati na Filozofskom fakultetu Osijek (Mala vijećnica, 39) – objavio je FFOS.
Foto: OsijekExpress.com (arhiva, ilustracija) & Youtube (screenshot)

FFOS organizira utrku Trčimo za mentalno zdravlje!
2024-10-06 17:00 - 19:00 | Copacabana
Povodom obilježavanja Svjetskog dana mentalnog zdravlja Filozofski fakultet u Osijeku po treći put organizira utrku Trčimo za mentalno zdravlje.
U svrhu podizanja svijesti o važnosti mentalnog zdravlja te naglašavanja zaštitnih čimbenika u njegovu očuvanju ovom manifestacijom promoviraju se pozitivni učinci tjelesne aktivnosti na mentalno zdravlje i psihološku dobrobit. Naime, istraživanja pokazuju da trčanje ima pozitivne učinke na mentalno zdravlje u vidu smanjenja simptoma depresije i anksioznosti, poboljšavanja raspoloženja, povećanja samopouzdanja i seksualnog zadovoljstva te smanjenja doživljaja stresa.
Filozofski fakultet organizira utrku u duljini od 5 km 6. listopada 2024. godine sa startom/ciljem u 17.00 sati na osječkoj Kopici (istočni ulaz).
Utrka se organizira uz suorganizatore Sportsko rekreacijski klub RUN4FUN, Klub studenata psihologije Psihos i Studentski zbor Filozofskog fakulteta u Osijeku, uz potporu Odsjeka za psihologiju Filozofskog fakulteta u Osijeku, Osječko-baranjske županije, te uz logističku podršku Grada Osijeka i Turističke zajednice grada Osijeka.
Utrka se ne bi mogla održati bez velikodušne podrške donatora i sponzora! Zahvaljujemo im na prepoznavanju naše ideje, ukazanom povjerenju i podržavanju manifestacije kojom ističemo važnost cjelokupnog sustava podrške mentalnom zdravlju u zajednici! Sponzori utrke su Nexe, Pevex, Dental centar Čes, D e c a t h l o n , Pip & Farmakol, BiteMe Nutrition, Spin2sport, Quart caffe i Mr.Brown bar.

Sajam knjiga Filozofskog fakulteta u Osijeku
2024-10-01 10:00 - 16:30 | FFOS
Sajam knjiga Filozofskog fakulteta u Osijeku održati će se u utorak, 1. listopada 2024. godine od 10 do 16:30 u dvorištu knjižnice Filozofskog fakulteta u Osijeku (Školska ulica).
Ova posebna prilika pruža studentima i građanima mogućnost da besplatno preuzmu razna književna izdanja, od znanstvene i stručne literature do popularnih naslova.
Pozivamo sve zainteresirane da iskoriste ovu priliku, posjete sajam i obogate svoju osobnu biblioteku knjigama koje će im pomoći u proširenju znanja i interesa.
Radujemo se vašem dolasku!
Uprava Filozofskog fakulteta u Osijeku
